stanford-oval/wikipedia huggingface dataset:
เคนอิจิ ลูกแกะพันธุ์เสือ
เนื้อเรื่องย่อ

เนื้อเรื่องมุ่งเน้นไปยังส่วนของ "เคนอิจิ ชิราฮามะ" ผู้ซึ่งถึงจุดพลิกผันของชีวิตขณะเป็นนักเรียนไฮสคูลวัย 16 ปี เขาเป็นผู้ที่ไม่มีพรสวรรค์ด้านการต่อสู้ใดๆ เลย แต่อยู่มาวันหนึ่งเขาได้พบกับ "มิอุ" นักเรียนหญิงห้องเดียวกันกับเขา และได้เห็นมิอุต่อสู้กับนักเลงที่คิดจะมาทำมิดีมิร้ายกับเธออย่างกล้าหาญ แต่ตัวเคนอิจิเองกลับไม่สามารถทำอะไรได้ นอกจากดูมิอุต่อสู้เท่านั้น  ด้วยความชื่นชมในตัวของมิอุ กับทั้งเกลียดในความไม่เอาไหนของตัวเอง ทำให้เขาตัดสินใจไปเรียนศิลปะการต่อสู้ที่สำนัก "เรียวซัมปาคุ" ซึ่งเป็นสำนักที่เป็นบ้านของมิอุนั่นเอง ในสำนักนี้ประกอบด้วยอาจารย์ที่ชำนาญศิลปะการต่อสู้แขนงต่างๆ ไม่ว่าจะเป็น ยูยิสสู คาราเต้ กังฟู มวยไทย หรือแม้แต่อาจารย์ผู้ชำนาญการใช้อาวุธทุกประเภท โดยมี "ฮายาโตะ" เจ้าสำนักผู้มีฝีมือเป็นเลิศ  การเรียนศิลปะการต่อสู้ของเคนอิจิเต็มไปด้วยความยากลำบาก เพราะเขาเป็นลูกศิษย์เพียงคนเดียว แต่ต้องฝึกศิลปะการต่อสู้ทุกประเภทที่เหล่าบรรดาอาจารย์ของเขาฝึกสอนให้  หนึ่งในอาจารย์ของเขาคือ "อาภาไชย หอภาไชย" อาจารย์สอนมวยไทย เป็นผู้ที่ทำให้เคนอิจิเกือบตายอยู่หลายหน เพราะอาภาไชยไม่รู้จักออมมือ ทำให้เคนอิจิกลัวอาภาไชยมาก
การกระโดดเข้าเป็นผู้ฝึกศิลปะการต่อสู้นั้น ทำให้เขาพบกับโลกของนักสู้ และมีนักสู้ฝีมือดีมากมายที่มาประลองกับเขา แม้ว่าเขาจะสามารถล้มคนเหล่านั้นได้เท่าไหร่ แต่ก็มีคู่ต่อสู้ที่มีฝีมือเหนือกว่าปรากฏตัวเสมอ บางครั้งเกือบต้องเสียชีวิตเพราะเจอคู่ต่อสู้ที่มีฝีมือมากกว่า แต่ด้วยไหวพริบกับทั้งความช่วยเหลือของอาจารย์และเพื่อนๆ ทำให้เขารอดมาได้ทุกครั้ง
ตัวละคร > อาจารย์ในสำนักเรียวซัมปาคุ

เรียงจากความอาวุโส อายุมากไปถึงอายุน้อย ในจำนวนอาจารย์ทั้ง 6 คน ฮายาโตะเป็นคนที่มีอายุมากที่สุด ส่วนชิงุเระอายุน้อยที่สุด
ในเวอร์ชันต่างๆ > เกม

ในวันที่ 15 มีนาคม ค.ศ. 2007 บริษัทแคปคอมได้จัดวางจำหน่ายเกมเคนอิจิ ลูกแกะพันธุ์เสือเป็นชุดแรกโดยใช้ชื่อว่า Shijō Saikyō no Deshi Kenichi: Gekitō! Ragnarok Hachikengō สำหรับเครื่องเล่นเพลย์สเตชัน 2
ความแตกต่าง > ระหว่างมังงะกับอนิเมะ

ในตอนที่ 106 - 109 ในภาคมังงะ เป็นตอนที่เล่าประวัติของ "อาภาไชย หอภาไชย" ในขณะที่เขายังไม่ได้ไปอยู่สำนักเรียวซัมปาคุ จะมีเฉพาะในภาคมังงะเท่านั้น แต่ไม่มีในภาคอนิเมะ
แหล่งข้อมูลอื่น

Shōnen Sunday's official Shijō Saikyō no Deshi Kenichi page เก็บถาวร 2007-05-26 ที่ เวย์แบ็กแมชชีน (ญี่ปุ่น)
Official Kenichi anime site for TV-Tokyo (ญี่ปุ่น)
Official Kenichi anime site for TMS เก็บถาวร 2009-01-22 ที่ เวย์แบ็กแมชชีน (ญี่ปุ่น)
episode list (ญี่ปุ่น)
Official New White Union site (ญี่ปุ่น)
Official Syun Matsuena site (ญี่ปุ่น)
Official Kenichi: The Mightiest Disciple site (อังกฤษ)
DVD Kenichi: Box Set DVD site เก็บถาวร 2012-03-05 ที่ เวย์แบ็กแมชชีน (ญี่ปุ่น)
เคนอิจิ ลูกแกะพันธุ์เสือ (การ์ตูน ตรึงใจ) (ไทย)
Shijyou Saikyou no Deshi Kenichi (อนิเมะ) ที่เครือข่ายข่าวอนิเมะ
Shijyou Saikyou no Deshi Kenichi (มังงะ) ที่เครือข่ายข่าวอนิเมะ
จำลอง รุ่งเรือง

| จำลอง รุ่งเรืองต> ช., ต.ม. |
| --- | --- |

สมาชิกสภาผู้แทนราษฎรจังหวัดแม่ฮ่องสอน
ดำรงตำแหน่ง 24 เมษายน พ.ศ. 2526 – 1 พฤษภาคม พ.ศ. 2529
ก่อนหน้า: พลอากาศเอก ทวี จุลละทรัพย์
ถัดไป: บุญเลิศ สว่างกุล
 
ข้อมูลส่วนบุคคล
เกิด: 30 กรกฎาคม พ.ศ. 2495 (72 ปี) อำเภอเดิมบางนางบวช จังหวัดสุพรรณบุรี
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: กิจสังคม (2526–2538)   มวลชน (2539–2543)   ความหวังใหม่ (2544–2545)   ไทยรักไทย (2545–2549)   ชาติพัฒนากล้า (2562–2565)   เพื่อไทย (2565)   พลังประชารัฐ (2565)   รวมไทยสร้างชาติ (2565–2566)  ก้าวไกล (2567)
คู่สมรส: อุบล รุ่งเรือง
บุตร: พิมพ์สุวรรณ พิมพ์จำลอง ลองเฉลิม

จำลอง รุ่งเรือง (เกิด 30 กรกฎาคม พ.ศ. 2495) อดีตสมาชิกสภาผู้แทนราษฎรจังหวัดแม่ฮ่องสอน 1 สมัย สังกัดพรรคกิจสังคม และอดีตเลขานุการรองนายกรัฐมนตรี (ทองหยด จิตตวีระ) ปัจจุบันเป็นสมาชิกพรรคประชาชน
ประวัติ

จำลอง เกิดเมื่อวันที่ 30 กรกฎาคม พ.ศ. 2495 ที่อำเภอเดิมบางนางบวช จังหวัดสุพรรณบุรี เป็นบุตรนายเพียร นางเกตุ รุ่งเรือง ด้านครอบครัวสมรสกับ อุบล รุ่งเรือง (สกุลเดิม: สุพรศิลป์) มีบุตร 3 คน คือ นางสาวพิมพ์สุวรรณ รุ่งเรือง นางสาวพิมพ์จำลอง รุ่งเรือง และนายลองเฉลิม รุ่งเรือง
จบการศึกษาระดับปริญญาตรี ครุศาสตร์บัณฑิตมหาวิทยาลัยราชภัฏพระนคร จบการศึกษาระดับปริญญาโท ครุศาสตร์มหาบัณฑิต มหาวิทยาลัยราชภัฏสวนดุสิต
งานการเมือง

ในปี พ.ศ. 2526 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคกิจสังคม และได้รับเลือกตั้งเป็นสมาชิกสภาผู้แทนราษฎร
ในปี พ.ศ. 2539 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคมวลชน แต่แพ้ให้กับปัญญา จีนาคำ ผู้สมัครจากพรรคประชาธิปัตย์
ในปี พ.ศ. 2544 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรคความหวังใหม่ แต่แพ้ให้กับปัญญา จีนาคำ ผู้สมัครจากพรรคประชาธิปัตย์
ในปี พ.ศ. 2566 จำลอง ลงสมัครรับเลือกตั้งในพื้นที่จังหวัดแม่ฮ่องสอน เขต 1 สังกัดพรรครวมไทยสร้างชาติ แต่แพ้ให้กับปกรณ์ จีนาคำ ผู้สมัครจากพรรคพลังประชารัฐ
งานการเมือง > สมาชิกสภาผู้แทนราษฎร

จำลอง รุ่งเรือง ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดแม่ฮ่องสอน สังกัดพรรคกิจสังคม
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
คุโซมิโซ เทคนิค

| --- | --- |
คุโซมิโซ เทคนิค
くそみそテクニック (Kuso Miso Tekunikku)
แนว: บาระ
มังงะ
เขียนโดย: จุนอิจิ ยามากาวะ
สำนักพิมพ์: บาราโซกุ
ตีพิมพ์: (ฉบับเดียว)
คุโซมิโซ เทคนิค (ญี่ปุ่น: くそみそテクニック; โรมาจิ: Kuso Miso Tekunikku; คำแปล เทคนิคเต้าเจี้ยวอุจจาระ; อังกฤษ: Kuso Miso Technique) เป็นการ์ตูนรักร่วมเพศตอนเดียวจบ เขียนโดย จุนอิจิ ยามากาวะ ตีพิมพ์ครั้งแรกในตอนเสริมของนิตยสารเกของบาราโซคุ ใน ค.ศ. 1987 งานชุดนี้กลายเป็นศัพท์ใหม่บนอินเทอร์เน็ต (โดยเฉพาะฟอรั่มออนไลน์ในญี่ปุ่น) และได้รับการพิจารณาอย่างกว้างขวางในฐานะตัวแทนงานเขียนของยามาวากะและทำให้งานอื่นๆของเขาเองก็มีชื่อเสียงไปด้วย
เนื้อเรื่อง

มาซาคิ มิชิซึตะ นักเรียนเตรียมเอ็นท์ ผู้เป็นเกย์แบบไม่ถาวร กำลังวิ่งไปห้องน้ำหน้าสวนสาธารณะ เพื่อปลดทุกข์ และมองเห็นชายผู้หนึ่งใส่ชุดหมีนั่งอยู่บนม้านั่ง ชายคนนั้นคือ ทากาคาสุ อาเบะ
อาเบะรูดซิปชุดหมีของเขา และแสดงตรงนั้นออกมา แล้วพูดว่า "จะเริ่มกันยัง?" (ญี่ปุ่น: やらないか?; โรมาจิ: yaranaika; ทับศัพท์: ยาราไนก้า?; จะเริ่มกันยัง?) จากนั้นทั้งคู่ก็เข้าไปในห้องน้ำ และมีเพศสัมพันธ์กัน
เมื่ออาเบะทำรักด้วยปากให้มิชิซึตะ มิชิซึตะก็ทนกลั้น ปัสสาวะไม่ได้จึงปล่อยออกมาในปากของอาเบะ ดังนั้นอาเบะจึงแนะนำให้มิชิซึตะ ปัสสาวะ ในทวารหนักของเขา และเมื่อถึงคราวที่มิชิซึตะต้องเป็นฝ่ายรับบ้าง เขาก็กลั้น อุจจาระไม่ไหวและปล่อยออกมาขณะมีเพศสัมพันธ์ทางทวารหนัก ทำให้อาเบะหัวเสีย และมีชายวัยกลางคนคนหนึ่งได้ยินการสนทนาของทั้งสองโดยบังเอิญว่า "คุณว่าไหม มันต้องสนุกแน่ๆถ้าเราทำอะไรกันทั้ง ๆ ที่มันเปื้อนอุจจาระแบบนี้"
ผลกระทบ

ความสนใจในมังงะเรื่องนี้กระจายออกไปนอกวงการรักร่วมเพศ และได้รับการกล่าวถึงมานานกว่าสิบปีนับแต่ถูกตีพิมพ์ครั้งแรกเนื่องจากถูกห้ามนำมาโพสต์บน "Ayashii World" ใน ค.ศ. 2002
มีนาคม ค.ศ. 2003 หน้าของการ์ตูนเรื่องนี้ถูกนำมาโพสต์บน Futaba Channel กระตุ้นความสนใจในงานของยามาวากะ ซึ่งเรียกกันว่า "ยามะจุน บูม" ในเวลาเดียวกัน Shift_JIS art ของการ์ตูนเรื่องนี้บน 2channel ก็ทำให้การ์ตูนเรื่องนี้เป็นที่รู้จักมากขึ้น จนทำให้คำว่า "uho! ii otoko..." และ "yaranaika" กลายเป็นที่รู้จักในฐานะ "ภาษาของยามะจุน" นั้นกลายเป็นสแลงในโลกออนไลน์ด้วย ในฟอรั่มภาษาญี่ปุ่นและบอร์ดโพสต์รูป คำอุทาน "uho!" และคำอื่นๆจากการ์ตูนเรื่องนี้ก็นิยมใช้ในลักษณะรักร่วมเพศดังเหตุผลข้างต้น
งานล้อเลียนการ์ตูนเรื่องนี้ มักจะเป็นการตัดต่อภาพของหน้าตัวละครแล้วแปะบนภาพอื่น ๆ
วชิราภรณ์ กาญจนะ

| วชิราภรณ์ กาญจนะป> ม., ท.ช. |
| --- | --- |

สมาชิกสภาผู้แทนราษฎรจังหวัดสุราษฎร์ธานี
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 321 วัน)
ก่อนหน้า: โสภา กาญจนะ
 
ข้อมูลส่วนบุคคล
เกิด: 4 กรกฎาคม พ.ศ. 2522 (45 ปี) อำเภอเมืองสุราษฎร์ธานี จังหวัดสุราษฎร์ธานี ประเทศไทย
พรรคการเมือง: ประชาธิปัตย์ (2557–2565)   รวมไทยสร้างชาติ (2565–ปัจจุบัน)
คู่สมรส: ณพงศ์ธัช ชยุตพรเลิศผล (สมรส 2562)
บุพการี: ชุมพล กาญจนะ (บิดา) โสภา กาญจนะ (มารดา)
ชื่อเล่น: จ๋า

วชิราภรณ์ กาญจนะ (เกิด 4 กรกฎาคม พ.ศ. 2522) ชื่อเล่น จ๋า สมาชิกสภาผู้แทนราษฎรจังหวัดสุราษฎร์ธานี 2 สมัย และประธานคณะกรรมาธิการการพลังงาน ในสภาผู้แทนราษฎรไทย ชุดที่ 26
ประวัติ

วชิราภรณ์ เกิด 4 กรกฎาคม พ.ศ. 2522 เกิดและโตที่ อำเภอเมืองสุราษฎร์ธานี จังหวัดสุราษฎร์ธานี เป็นบุตรนายชุมพล กาญจนะ อดีตสมาชิกสภาผู้แทนราษฎรจังหวัดสุราษฎร์ธานี 7 สมัย และนางโสภา กาญจนะ นายกองค์การบริหารส่วนจังหวัดสุราษฎร์ธานีด้านครอบครัวสมรสกับนายณพงศ์ธัช ชยุตพรเลิศผล
สำเร็จการศึกษาระดับปริญญาตรี ศิลปศาสตรบัณฑิต สาขาสื่อสารมวลชน จาก มหาวิทยาลัยรามคำแหง และระดับปริญญาโท ศิลปศาสตรมหาบัณฑิต สาขาการจัดการทางวัฒนธรรม จากจุฬาลงกรณ์มหาวิทยาลัย
งานการเมือง

วชิราภรณ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ และได้รับเลือกตั้งรวม 2 สมัย
งานการเมือง > สมาชิกสภาผู้แทนราษฎร

วชิราภรณ์ กาญจนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุราษฎร์ธานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสุราษฎร์ธานี สังกัดพรรครวมไทยสร้างชาติ
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
บากิ

สำหรับความหมายอื่น ดูที่ บากิ (แก้ความกำกวม)
บากิ (ญี่ปุ่น: 刃牙; อังกฤษ: Baki) เป็นซีรีส์การ์ตูนญี่ปุ่นเขียนโดย เคสุเกะ อิตางากิ เริ่มตีพิมพ์ภาคแรกในชื่อ บากิ จอมประจัญบาน ใน นิตยสาร Shonen Champion รายสัปดาห์ตั้งแต่ พ.ศ. 2534 จนถึง พ.ศ. 2542 โดยมีภาคต่อ บากิ ศึกอสูรจอมประจัญบาน ตีพิมพ์ตามมาใน พ.ศ. 2542 จนถึง พ.ศ. 2548, ภาคที่สาม ฮันมะ บากิ ในปี พ.ศ. 2548 ถึง พ.ศ. 2555, และภาคที่สี่ บากิ จอมระห่ำ ที่เริ่มตีพิมพ์ในเดือนมีนาคม พ.ศ. 2557 และอวสานลงเมื่อวันที่ 5 เมษายน พ.ศ. 2562
ซีรีส์บากิถูกดัดแปลงเป็นอนิเมะฉายทางโทรทัศน์ในประเทศญี่ปุ่นโดยสถานีโทรทัศน์ทีวีโตเกียว ในช่วง 8 มกราคม พ.ศ. 2546 และใน พ.ศ. 2562 ได้ถูกดัดแปลงเป็นโอเอ็นเอฉายทางเน็ตฟลิกซ์
เนื้อเรื่อง

เรื่องราวของ ฮันมะ บากิ เด็กหนุ่มผู้ฝึกฝนตัวเองเพื่อที่จะได้เป็นนักสู้ที่แข็งแกร่งกว่าพ่อของเขา ฮันมะ ยูจิโร่ ผู้ถูกขนานนามว่าเป็น "สิ่งมีชีวิตที่แข็งแกร่งที่สุดในปฐพี" หรือ "ออก้า"
สื่อ > มังงะ

ปัจจุบันหนังสือการ์ตูน บากิ จอมประจัญบานได้ถูกตีพิมพ์เป็นภาษาไทยทั้งหมดสี่ภาค และอีกหนึ่งภาคแยก
สื่อ > มังงะ > เนื้อเรื่องหลัก

บากิ จอมประจัญบาน (ญี่ปุ่น: グラップラー刃牙; โรมาจิ: Gurappurā Baki; ทับศัพท์: Baki the Grappler)
บากิ: ศึกอสูรจอมประจัญบาน (ญี่ปุ่น: バキ; โรมาจิ: Baki; ทับศัพท์: Baki: In Search of Our Strongest Hero)
ฮันมะ บากิ (ญี่ปุ่น: 範馬刃牙; โรมาจิ: Hanma Baki; ทับศัพท์: Baki: Son of Orge)
บากิ จอมระห่ำ (ญี่ปุ่น: 刃牙道; โรมาจิ: Baki Dō)
สื่อ > มังงะ > เนื้อเรื่องแยก

สคาร์เฟส กำปั้นประจัญบาน (ญี่ปุ่น: バキ外伝 疵面 -スカーフェイス-; โรมาจิ: Baki Gaiden Sukāfeisu; ทับศัพท์: Scarface: The Legend of Invinsible Fist)
แหล่งข้อมูลอื่น

บากิ (อนิเมะ) ที่เครือข่ายข่าวอนิเมะ
เจ้าชายฌ็อง ดยุกแห่งกีซ

เจ้าชายฌ็อง ดยุกแห่งกีซ (อังกฤษ: Prince Jean, Duke of Guise)
พระประวัติ

เจ้าชายฌ็อง ดยุกแห่งกีซ ประสูติเมื่อวันที่ 4 กันยายน พ.ศ. 2417 ณ ปารีส ประเทศฝรั่งเศส เป็นพระโอรสใน  เจ้าชายโรเบิร์ต ดยุกแห่งชาทร์ และ เจ้าหญิงฟรานคอซิสแห่งออร์เลอ็อง (2387-2468) โดยขณะพระองค์สิ้นพระชนม์นั้น ทรงได้รับความนิยมจากประชาชนในฐานะผู้อ้างสิทธิราชบัลลังก์ฝรั่งเศส
เสกสมรส

เจ้าชายฌ็อง ดยุกแห่งกีซ ทรงเสกสมรสกับ เจ้าหญิงอิซาเบลแห่งออร์เลอ็อง (2421-2504) ในปี พ.ศ. 2442 มีพระโอรส-ธิดาดังนี้
เจ้าหญิงอีซาแบลแห่งออร์เลอ็อง
เจ้าหญิงฟร็องซวซแห่งออร์เลอ็อง
เจ้าหญิงอานแห่งออร์เลอ็อง
เจ้าชายอ็องรี เคานต์แห่งปารีส
| ด ค กเจ้าชายแห่งออร์เลอ็อง |
| --- | --- | --- |
| รุ่นที่ 1 |  เจ้าชายฟิลิปที่ 1 ดยุกแห่งออร์เลอ็อง^  |  |
| รุ่นที่ 2 |  Prince Philippe Charles, Duke of Valois^  Prince Alexandre Louis, Duke of Valois^  เจ้าชายฟิลิปที่ 2 ดยุกแห่งออร์เลอ็อง^  |  |
| รุ่นที่ 3 |  Louis I, Duke of Orléans^  |  |
| รุ่นที่ 4 |  เจ้าชายหลุยส์ ฟิลิปที่ 1 ดยุกแห่งออร์เลอ็อง^  |  |
| รุ่นที่ 5 |  เจ้าชายหลุยส์ ฟิลิปที่ 2 ดยุกแห่งออร์เลอ็อง^  |  |
| รุ่นที่ 6 |  พระเจ้าหลุยส์-ฟีลิปที่ 1 แห่งฝรั่งเศส^  Prince Antoine Philippe, Duke of Montpensier^  Prince Louis Charles, Count of Beaujolais^  |  |
| รุ่นที่ 7 |  Ferdinand Philippe, Prince Royal of France and Duke of Orléans  Prince Louis, Duke of Nemours  François, Prince of Joinville  Prince Charles, Duke of Penthièvre^  Prince Henri, Duke of Aumale  Prince Antoine, Duke of Montpensier  |  |
| รุ่นที่ 8 |  Prince Philippe, Count of Paris  Prince Robert, Duke of Chartres  Gaston, Count of Eu and Prince Imperial Consort of Brazil  Prince Ferdinand, Duke of Alençon  Prince Pierre, Duke of Penthièvre  Louis, Prince of Condé  Prince Henri, Duke of Guise  Prince François, Duke of Guise  Prince François Louis, Duke of Guise  Prince Fernando  Prince Felipe  Prince Antonio, Duke of Galliera  Prince Luis  |  |
| รุ่นที่ 9 |  Prince Philippe, Duke of Orléans  Prince Charles  Prince Jacques  Prince Ferdinand, Duke of Montpensier  Prince Robert  Prince Henri  เจ้าชายจีนส์ ดยุกแห่งกุสซี  เจ้าชายเอ็มมานูเอล ดยุกแห่งเวนมอนต์  Prince Alfonso, Duke of Galliera  Prince Luis Fernando  |  |
| รุ่นที่ 10 |  เจ้าชายอ็องรี เคานต์แห่งปารีส  Prince Charles Philippe, Duke of Nemours  เจ้าชายอัลวาโร ดยุกแห่งกัลลิเอรา  เจ้าชายอาลอนโซ  เจ้าชายอาตาอุลโฟ  |  |
| รุ่นที่ 11 |  เจ้าชายอ็องรี เคานต์แห่งปารีส  เจ้าชายฟร็องซัวส์ ดยุกแห่งออร์เลอ็อง  เจ้าชายมิเชล เคานต์แห่งเอเวรอ  เจ้าชายฌัก ดยุกแห่งออร์เลอ็อง  เจ้าชายตีโบ เคานต์แห่งลามาร์เค  |  |
| รุ่นที่ 12 |  เจ้าชายฟร็องซัว เคานต์แห่งเคลมอนต์  เจ้าชายจีนส์ เคานต์แห่งปารีส  เจ้าชายโอโด ดยุกแห่งอ็องกูแลม  เจ้าชายชาลส์ ฟิลิปส์ ดยุกแห่งอ็องฌู  Prince François, Count of Dreux  เจ้าชายชาลส์ ฟิลิปส์ ดยุกแห่งอ็องฌู  เจ้าชายชาลส์ หลุยส์ ดยุกแห่งชาร์ท  เจ้าชายโฟลฌัก ดยุกแห่งอูมาเล  เจ้าชายรอแบร์ เคานต์แห่งลามาร์เค  Prince Louis Philippe  |  |
| รุ่นที่ 13 |  Prince Gaston  Prince Joseph  Prince Pierre  Prince Philippe  Prince Philippe, Duke of Valois  Prince Constantin  |  |
^never styled Prince of Orléans
เพื่อนรักหักเหลี่ยมโหด ภาค 2

| เพื่อนรักหักเหลี่ยมโหด ภาค 2 |
| --- | --- |
โปสเตอร์ละคร
ประเภท: ดราม่า การเงิน
บทโดย: โจว ยุคหมิง เหลียง มานหว่า ฉิน หลอ เหลียง จื้อหยิน โจว สุคหยิน แอนดริว ฟง ฟง ฉิงหมั่น ซิว ไหว่ยี่ กู่ ยี่ไหว่ เฉิง เสี่ยวฟง เฉิง จุงไฉ่ อู่ กินยี่ เกอ กวนหงอ ถัง จื้อสาน เฉิง โปหว่า
เนื้อเรื่องโดย: แซนดี้ ชอว์
กำกับโดย: จุง กัวเกียง มัก กุนชิ โจ ชาน เฉิง เค่ยซิง ซู มานชิง มาน ไหว่หุง ลาม ชิหว่า หว่อง ไหว่ซัม อู๋ คาข่าน
แสดงนำ: หลอ เจียเหลียง กัว จิ่งอัน เฉิน จิ้งหง กู่ เทียนเล่อ เคนิกส์ กัว ลิซ่า หวัง เอด้า โชย ฟลอร่า ชาน นิคกี้ หวู แม็คกี้ ชิว พอล ชุน โจ หม่า
ผู้ประพันธ์ดนตรีแก่นเรื่อง: ยูกิโกะ นากามูระ (Part I) แอนดริว เทอร์สัน (Part II)
ดนตรีแก่นเรื่องเปิด: A World with Passion (天地有情) ขับร้องโดย หลอ เจียเหลียง
ประเทศแหล่งกำเนิด: ฮ่องกง
ภาษาต้นฉบับ: จีน
จำนวนตอน: 107
การผลิต
ผู้อำนวยการสร้าง: โจนาธาน ชิค
สถานที่ถ่ายทำ: ฮ่องกง ไต้หวัน มาเก๊า กวางเจา, จีน ฟิลิปปินส์
ความยาวตอน: 45 นาที
บริษัทผู้ผลิต: TVB
งบประมาณ: 100 ล้านเหรียญฮ่องกง
ออกอากาศ
เครือข่าย: TVB Jade
ออกอากาศ: 11 ตุลาคม ค.ศ. 1999 (1999-10-11) – 26 พฤษภาคม ค.ศ. 2000 (2000-05-26)
เพื่อนรักหักเหลี่ยมโหด ภาค 2 (อังกฤษ: At the Threshold of an Era II) เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในประเทศจีน ส่วนในไทย จะออกอากาศทางช่อง 3 แฟมิลี่ ละครเรื่องนี้เป็นภาคต่อของละครเรื่อง เพื่อนรักหักเหลี่ยมโหด
เนื้อเรื่องย่อ

ละครเรื่องนี้ดำเนินเรื่องต่อจากภาคแรก เมื่อความอาฆาตพยาบาทและความสัมพันธ์ของเพื่อนรัก 3 คน เย่หยงเทียน หม่าจื่อเฉียง และสี่เหวินเปียว ที่แทบไม่มีอะไรเหมือนกันเลย แต่เมื่อทั้งหมดต้องมาทำธุรกิจร่วมกันทำให้เกิดเรื่องราวที่บานปลาย  เมื่อความดีปะปนกับความเลว ความรักของหนุ่มสาว มิตรภาพของเพื่อน จนลงเอยด้วยการเสียชีวิตของใครบางคน เรื่องราวผันแปรมากขึ้นเมื่อมี จางจื่อลี่ น้องชายของสี่เหวินเปียว, มิเชล น้องสาวต่างมารดาของจางจื่อลี่  บิดาของจางจื่อลี่ ผู้ไร้ความรับผิดชอบต่อเมียและลูกแต่หวังใช้ประโยชน์จากลูก รวมถึงเหม่ยนา แฝดน้องของอาซิง ผู้หญิงที่เคยเป็นตัวแปรของความรักระหว่างเพื่อน แต่เหม่ยนามีนิสัยแตกต่างกับพี่สาว เหม่ยนาหวังจะแก้แค้นแทนอาซิงพี่สาวที่เสียชีวิต แต่กลับทำให้เย่หยงเทียนที่เคยเป็นแฟนอาชิงมาก่อน ตกหลุมรักเหม่ยนาอย่างแท้จริง
นักแสดงนำ

หลอ เจียเหลียง รับบท เย่ หยงเทียน
กั๊วะ จิ้งอัน รับบท หม่า จื่อเฉียง
เฉิน จิ่งหง รับบท สี่ เหวินเปียว
กู่ เทียนเล่อ รับบท จาง จื้อหลี่
กัว เข่ออิง รับบท เหม่ยนา
แหล่งข้อมูลอื่น

At the Threshold of an Era II เก็บถาวร 2016-08-21 ที่ เวย์แบ็กแมชชีน at HKADb.net
ลำดับรายการโทรทัศน์

| ช่อง 3 แฟมิลี่: ซีรีส์จีน วันจันทร์- วันศุกร์ เวลา 11:00 - 12:00 น>  |
| --- | --- | --- |
| ก่อนหน้า | เพื่อนรักหักเหลี่ยมโหด ภาค 2 | ถัดไป |
| - | เพื่อนรักหักเหลี่ยมโหด ภาค 2 | เพื่อนรักเพื่อนแค้น |
ระนาดเอก

ระนาดเอก
ระนาดเอก เป็นเครื่องตีชนิดหนึ่ง ที่วิวัฒนาการมาจากกรับ แต่เดิมคงใช้กรับสองอันตีเป็นจังหวะ ต่อมาก็เกิดความคิดว่า ถ้าเอากรับหลาย ๆ อันวางเรียงราดลงไป แล้วแก้ไขประดิษฐ์ให้มีขนาดลดหลั่นกัน แล้วทำรางรองอุ้มเสียง และใช้เชือกร้อยไม้กรับขนาดต่าง ๆ กันนั้นให้ติดกัน และขึงไว้บนรางใช้ไม้ตีให้เกิดเสียง นำตะกั่วผสมกับขี้ผึ้งมาถ่วงเสียงโดยนำมาติดด้านล่างของไม้กรับทั้งสองฝั่งนั้น ให้เกิดเสียงไพเราะยิ่งขึ้น เรียกไม้กรับที่ประดิษฐ์เป็นขนาดต่าง ๆ กันนั้นว่า ลูกระนาด เรียกลูกระนาดที่ผูกติดกันเป็นแผ่นเดียวกันว่า ผืน บรรเลงในวงปี่พาทย์และวงมโหรี โดยระนาดเอกนี้ทำหน้าที่เป็นเครื่องนำในวงนั้น ๆ
ลักษณะทั่วไป

ส่วนประกอบหลัก ๆ ของระนาดเอก มี 3 ส่วน  ได้แก่ ผืน ราง และไม้ตี
ลักษณะทั่วไป > ส่วนที่ 1 : ผืน

ประกอบด้วยลูกระนาดซึ่งทำด้วย ไม้ชิงชัน หรือไม้แก่น เช่น ไม้ไผ่บง ไม้มะหาด ไม้พะยูงก็ได้ ผืนระนาดไม้เนื้อแข็งเสียงจะแกร่ง และดังคมชัดเหมาะสำหรับบรรเลงในวงปี่พาทย์ไม้แข็ง ส่วนผืนระนาดที่ทำจากไม้ไผ่จะให้เสียงที่นุ่มนวล เหมาะสำหรับวงปี่พาทย์ไม้นวมและวงปี่พาทย์ผสมเครื่องสาย
ลูกระนาดมีทั้งหมด 21-22 ลูก โดยลูกที่ 22 มีชื่อเรียกว่า ลูกหลีก, ลูกหลิบ หรือลูกยอด ที่ท้องของลูกระนาดจะคว้านและใช้ขี้ผึ้งผสมกับตะกั่วถ่วงเพื่อให้เกิดความแตกต่างระหว่างเสียง โดยเสียงจากผืนระนาดขึ้นอยู่กับส่วนประกอบ 3 ส่วนด้วยกัน คือ ส่วนแรกขึ้นอยู่กับขนาดใหญ่-เล็กของไม้ที่ใช้ทำ ส่วนที่สองขึ้นอยู่กับการคว้านท้องไม้ลูกระนาดว่ามาก-น้อยเพียงใด ส่วนที่สามขึ้นกับปริมาณมาก-น้อยของตะกั่วที่ถ่วงใต้ลูกระนาดแต่ละลูก ลูกระนาดทั้งหมดจะถูกเจาะรูเพื่อร้อยเชือก และแขวนบนรางระนาด
ลักษณะทั่วไป > ส่วนที่ 2 : ราง

เป็นส่วนที่เป็นกล่องเสียงของระนาด ทำให้หน้าที่อุ้มเสียง นิยมทำด้วยไม้สักและทาด้วยน้ำมันขัดเงา  ปัจจุบันการใช้ระนาดที่ทำด้วยไม้และทาด้วยน้ำมันลดความนิยมลง นักดนตรีนิยมใช้รางระนาดที่แกะสลักลวดลายไทยและลงรักปิดทองเพื่อความสวยงาม บางโอกาสอาจมีการฝังมุก ประกอบงา ซึ่งราคาก็จะสูงตามไปด้วย จากการรณรงค์พิทักษ์สัตว์ป่าที่มีอยู่ทั่วไป รางประกอบงาจึงไม่ได้รับความนิยม
รูปร่างระนาดเอกคล้ายเรือบดแต่โค้งเรียวกว่า ตรงกลางของส่วนโค้งมีเท้าที่ใช้สำหรับตั้ง เป็นเท้าเดียวคล้ายพานแว่นฟ้า ปลายทั้งสองข้างของส่วนโค้งเรียกว่า โขน จะมีขอสำหรับห้อยผืนระนาดข้างละ 2 อัน
ลักษณะทั่วไป > ส่วนที่ 3 : ไม้ระนาด

เป็นส่วนที่เกี่ยวข้องกับการให้เกิดเสียงโดยตรง มี 2 ชนิด คือ ไม้แข็ง และไม้นวม ไม้แข็งพันด้วยผ้าอย่างแน่น และชุบด้วยยางรักจนเกิดความแข็งเมื่อตีจะมีเสียงดัง และคมชัด เหมาะกับวงปี่พาทย์ไม้แข็ง วงปี่พาทย์มอญ และวงปี่พาทย์นางหงส์
ส่วนไม้นวม เป็นไม้ตีระนาดที่พันด้วยผ้า และใช้ด้ายรัดหลาย ๆ รอบเพื่อความสวยงาม มีเสียงนุ่มนวล บรรเลงในวงปี่พาทย์ไม้นวม วงมโหรี (ทุกส่วนประกอบจะมีขนาดเล็กกว่า) วงปี่พาทย์ผสมเครื่องสาย และวงปี่พาทย์ดึกดำบรรพ์
ขนาดของระนาดเอก ลูกต้นมีขนาด 39 ซม. กว้างราว 5 ซม. และหนา 1.5 ซม. มีขนาดลดหลั่นลงไปจนถึงลูกที่ 21 หรือลูกยอดที่มีขนาด 29 ซม เมื่อนำผืนระนาด มาแขวนบนรางแล้ว หากวัดจากโขนหัวรางข้างหนึ่งไปยังโขนหัวรางอีกข้างหนึ่ง จะมีความยาวประมาณ 120 ซม.
การฝึกหัดบรรเลง > ท่านั่ง

ท่านั่งที่นิยมในการบรรเลงระนาดเอกมี 2 ลักษณะ คือ  การนั่งขัดสมาธิ และนั่งพับเพียบ โดยท่านั่งแบบขัดสมาธิถือเป็นท่านั่งที่เหมาะสมสำหรับการบรรเลงระนาดเอกมากที่สุด เพราะเป็นท่านั่งที่มีความเป็นธรรมชาติ  มีความสะดวก ผ่อนคลาย ก่อให้เกิดประสิทธิภาพในการบรรเลงได้ดีที่สุด
การฝึกหัดบรรเลง > การจับไม้

ให้ก้านของไม้ระนาดอยู่ในร่องของอุ้งมือ นิ้วทุกนิ้วช่วยควบคุมการจับไม้ มือทั้งสองคว่ำลง ข้อศอกทำมุมฉาก  ตำแหน่งแขนซ้ายและขวาขนานกัน ตำแหน่งของนิ้วอาจแตกต่างกันบ้าง แบ่งออกเป็น 3 ลักษณะ คือ
การฝึกหัดบรรเลง > การจับไม้ > การจับแบบปากกา

ตำแหน่งของนิ้วชี้อยู่บนไม้ระนาด การเริ่มฝึกหัดระนาดเอกควรฝึกหัดโดยลักษณะนี้ ซึ่งนอกจากมีความงดงามแล้วยังมีความสะดวกและมีประสิทธิภาพสูงในการสร้างเสียง
การฝึกหัดบรรเลง > การจับไม้ > การจับแบบปากไก่

ตำแหน่งของนิ้วชี้จะตกไปอยู่ด้านตรงข้ามกับนิ้วหัวแม่มือ  ก้านของไม้ระนาดอยู่ในตำแหน่งกึ่งกลางระหว่างปลายนิ้วกับข้อบนของนิ้ว
การฝึกหัดบรรเลง > การจับไม้ > การจับแบบปากนกแก้ว

ตำแหน่งของก้านไม้ระนาดอยู่ในตำแหน่งเส้นข้อนิ้วของข้อบน
ตำแหน่งของเสียง

เมื่อเปรียบเทียบระนาดเอกกับเครื่องดนตรีไทยชนิดอื่น  ระนาดเอกเป็นเครื่องดนตรีที่มีระดับเสียงมากที่สุด  โดยมีจำนวน 21-22 ระดับเสียง ความที่มีจำนวนระดับเสียงถึง 21-22 เสียง ทำให้มีความกว้างของระดับเสียงครอบคลุมถึง 3 ช่วงทบเสียง ส่งผลให้การเดินทำนองของเสียงเป็นไปอย่างไม่ซ้ำซากจำเจอยู่ที่ช่วงระดับเสียงใดเสียงหนึ่ง
หลักการตีระนาด > หลักปฏิบัติทั่วไป

ตีตรงกลางลูกระนาด
การเคลื่อนของมือ โดยที่มือซ้ายและมือขวาต้องอยู่ในแนวขนานกัน ตำแหน่งของหัวไม้อยู่กึ่งกลางลูกระนาด และเอียงตามทิศทางของผืนระนาด
การยกไม้ เสียงของระนาดเอกจะดังมากหรือน้อย  ขึ้นอยู่กับพลังในการตี ควรยกไม้ระนาดให้สูงจากผืนระนาดประมาณ 6 นิ้วสำหรับตีฉาก และ 2 นิ้วสำหรับตีสิม
น้ำหนักมือ ต้องลงน้ำหนักของมือซ้ายและมือขวาให้เท่ากัน
หลักการตีระนาด > ลักษณะการตีระนาด

ตีฉาก
ตีสิม
ตีครึ่งข้อครึ่งแขน
ตีข้อ
หลักการตีระนาด > วิธีการตีระนาด

การเก็บ
ตีกรอ
ตีสะบัด
ตีรัว
ตีกวาด
ตีขยี้
นักระนาดเอกที่มีชื่อเสียง

พระเสนาะดุริยางค์ (ขุนเณร)
ครูช้อย สุนทรวาทิน
ครูสิน สินธุสาคร
ครูสิน ศิลปบรรเลง
พระยาเสนาะดุริยางค์ (แช่ม สุนทรวาทิน)
พระยาประสานดุริยศัพท์ (แปลก ประสานศัพท์)
หลวงประดิษฐไพเราะ (ศร ศิลปบรรเลง)
พระเพลงไพเราะ (โสม สุวาทิต)
หลวงชาญเชิงระนาด (เงิน ผลารักษ์)
จางวางสวน ชิดท้วม
จาง กั๋วหรง

ในบทความนี้นามสกุลคือ  ตามขนบธรรมเนียมฮ่องกง ชื่อแบบตะวันตกคือ เลสลี เจิ๊ง และชื่อแบบจีนคือ เจิ๊ง กวอกเหว่ง
จาง กั๋วหรง (จีนตัวเต็ม: 張國榮; จีนตัวย่อ: 张国荣; พินอิน: Zhāng Guóróng; 12 กันยายน พ.ศ. 2499 – 1 เมษายน พ.ศ. 2546) หรือ เจิ๊ง กวอกเหว่ง (ยฺหวิดเพ็ง: Zoeng1 Gwok3-wing4) หรือชื่อภาษาอังกฤษว่า เลสลี เจิ๊ง (Leslie Cheung, ซึ่งในไทยนิยมเรียกผสมระหว่างชื่อภาษาอังกฤษกับชื่อจีนกลางเป็น เลสลี จาง) เป็นนักร้อง นักแสดง และนักแต่งเพลง ชาวฮ่องกงที่มีชื่อเสียงโด่งดังมาก ได้ชื่อว่าเป็นหนึ่งใน "ราชาเพลงป็อปแห่งคริสต์ทศวรรษ 1980" ของเกาะฮ่องกง และยังเป็นนักร้อง-นักแสดง LGBT รุ่นแรก ๆ ในฮ่องกง ในยุค 90 ที่เขาเปิดเผยว่าเป็น "เกย์"
อีกทั้งยังถือเป็นคนแรก ๆ ของวงการบันเทิงฮ่องกงที่เปิดตัวว่าเป็นเกย์ต่อสาธารณชน